# Ventilhac

Ventilhac (en francés tanplan coma en occitan) es una anciana comuna lengadociana, situada dins lo departament de Tarn e Garona e la region d'Occitània, ancianament de Miègjorn-Pirenèus. Dempuèi 1831 (o 1813), es incorporada a la comuna del Barri d'Ilamada.
NB. L'infobox dona la populacion de tota la comuna del Barri d'Ilamada.

## Geografia

Ventilhac es sul bòrn de la ribièra nauta, 10-12 m amont de la ribièra bassa, ont es Lo Barri.
Ventilhac es al nòrd-oèst de la comuna del Barri d'Ilamada, plan près de Meusac. L'ostal de comuna, la glèisa, l'escòla e lo cementèri i son. Ventilhac es donc lo borg del Barri d'Ilamada e Lo Barri es pas qu'un vilatge.

## Toponimia

Las fòrmas ancianas son P. de Ventilhag (nom de persona), cap a 1100-1130, Petrus de Ventilhac, vers 1100, Sancta Magdalena de Ventelhac, en 1551. La prononciacion es [benti'ʎak]. Ventiliac ven del nom d'òme Ventilius, atestat, e del sufixe -acum [latinizacion del sufixe gallés -ācon], que fòrman *Ventiliacum, nom de proprietat rurala. Xavier Delamarre cita un Ventilios, nom celtic d'òme. Uenta- a lo sens d'escorjador (al sens de lòc de sacrifici ?) e ambe'l sufixe -lo- lo nom de Ventilios auriá lo sens de « sacrificator ». Ventilhac èra donc probablament una anciana granda proprietat antica qu'aviá per mèstre Ventilios.

## Istòria

Garric escriu que Ventilhac èra una granja templièra que venguèt parròquia après 1150 per l'accion dels Templièrs de Laveladiu. Ventilhac passèt après als cavalièrs de Sent Joan de Jerusalèm.
Pendent l'Ancian Regime, Ventilhac èra de la diocèsi civila del Bas-Montalban, donc de la província de Lengadòc, de la generalitat de Tolosa, de la diocèsi de Montalban e de la senescauciá de Tolosa. Tanlèu 1790, Ventilhac èra del canton dels Sarrasins. En 1813 (mès las donadas dels recensaments e la ficha Cassini fan supausar 1831), Ventilhac, comuna çaquelà pus importanta, foguèt incorporada al Barri d'Ilamada$^,$.

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 442 | 389 | 463 | 438 | | | | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | | | Cercar | Cercar | Cercar | Cercar | Cercar |
| 2009 | 2010 |
| Cercar | Cercar |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008Evolucion de la populacion 1962-2008 |||||||||
* Lo n° INSEE es estat cambiat per de rasons practicas.

## Véser tanben

* Lo Barri d'Ilamada

## Nòtas e referéncias

* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 77
* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 77
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 264 e 263
* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 77
* ↑ Dictionnaire des localités de la Haute-Garonne, p. 50 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ http://cassini.ehess.fr/cassini/fr/html/fiche.php?select_resultat=39329
* Portal de Lengadòc